b"\n_START_ARTICLE_\nAdam i Eva (D\xc3\xbcrer)\n_START_SECTION_\nHist\xc3\xb2ria\n_START_PARAGRAPH_\nD\xc3\xbcrer va pintar aquestes dues taules despr\xc3\xa9s del seu segon viatge a Ven\xc3\xa8cia, \xc3\xa8poca en qu\xc3\xa8 el pintor va aprofundir al domini del color i, a m\xc3\xa9s a m\xc3\xa9s, va cercar, tamb\xc3\xa9 matem\xc3\xa0ticament, l'ideal formal cl\xc3\xa0ssic. _NEWLINE_Van ser al castell de Praga, com a propietat del col\xc2\xb7leccionista Rodolf II. Durant la guerra dels Trenta Anys, ex\xc3\xa8rcits suecs i saxons van saquejar el mencionat castell i aquestes obres en concret van acabar sent propietat del rei suec. La seva filla, la reina Cristina, les va regalar al rei espanyol Felip IV el 1654. _NEWLINE_El rei Carles III va ordenar el 1777, que aquests quadres, al costat d'altres nus, es mantinguessin amagats a l'Acad\xc3\xa8mia de San Fernando. El 1827 van passar al Museu del Prado. Tanmateix, ja que es tractava de nus, es van confinar en una sala tancada i no van ser exhibits p\xc3\xbablicament fins a l'any 1833.\n_START_SECTION_\nDescripci\xc3\xb3\n_START_PARAGRAPH_\nD\xc3\xbcrer va representar, a dues taules independents, a Adam i Eva. A la d'Adam es presenta la figura d'aquest sobre un fons fosc, de manera que tota l'atenci\xc3\xb3 es centre a la figura masculina que est\xc3\xa0 dreta, pintat dret, sobre un terreny irregular ple de pedres. El cos d'Adam presenta un lleu decantament. Subjecta una branca del pomer on es troba enrotllada la serp, de tal manera que els seus genitals queden coberts amb aquesta branca amb fulles i una poma. El seu rostre \xc3\xa9s jove, de faccions proporcionades, mostrant una expressi\xc3\xb3 de sorpresa. Els seus r\xc3\xadnxols rossos ondegen al vent. _NEWLINE_Eva roman al costat de l'arbre, veient-se la serp enrotllada al voltant d'una de les branques. Tamb\xc3\xa9 est\xc3\xa0 representada dempeus, per\xc3\xb2 la seva actitud \xc3\xa9s distinta. No inclinada, es presenta de front, avan\xc3\xa7ant la cama dreta. El seu sexe, com el d'Adam, est\xc3\xa0 tapat; al cas d'Eva, amb les fulles d'una branca que es troba a la zona esquerra de la composici\xc3\xb3. Com \xc3\xa9s tradicional a l'art, el color de la pell d'Eva \xc3\xa9s m\xc3\xa9s clar que el d'Adam. El rostre d'Eva \xc3\xa9s clar, i encara despr\xc3\xa8n innoc\xc3\xa8ncia. La seva llarga cabellera rossa tamb\xc3\xa9 ondeja al vent."